"Võimatu on sõita piirile, ei ole enam võimalik. Palju lund, see on väga ohtlik, kõik autod sõidavad kuristikku. Me peame  kohe Lhasasse tagasi pöörduma," räägib ehmunud sohver silmade vilades hommikul ning sama segast teksti on kuulda ka telefonist, kust talle ning meile keegi tundmatu näpunäiteid ja korraldusi jagab. Uut džiipi rentida ei saa. Kiwa, kaks Korea neiut, kellest üks on politoloog, ning jaapanlasest sisehaiguste arst on hämmelduses. Miski siin ei klapi.